OpenLLM-France/wikimedia huggingface dataset:
# Sukaldaritza liburua/Errezetak/Tomate, mozzarella, barrengorri eta urdaiazpiko pizza

Errezeta-liburuaren parte.

## Osagaiak

* 500 gr irin
* 250 gr ur
* 12,5 gr legami
* 12,5 gr gatz
* 50 gr oliba olio
* 2 tomate pote
* 4 mozarela bola bat
* 8 barrengorri edo txanpinoi haundi
* 160 gr urdaiazpiko fresko
* Albahaka hostoak

## Pausuak

* Gopor edo bol batean irina , ura, olioa, legamia eta gatza nahastu eskuen laguntzaz eta orea osatu. Hori eginda, 5 minutuz egoten utzi.
* Mahaian irin apur bat zabaldu eta orea bertara igaro. Kontu haundiz, eragiten hasi. Luzatu eta erdira doblatuz. Honelako 8-10 mugimendu eginda 2 minutuz lasaitzen utzi eta berriz ere eragin. Honela, 5-6 aldiz.
* Masa lau eta malgua lortutakoan, tapatu eta ordu betez toki epelen batean irakiten (fermentatzen) utzi. Bere tamaina bikoiztu behar du.
* Tamaina bikoiztutakoan, bola txikiagoak egin eta hauei pizzaren oinarri itxura eman (labe paperaren gainean). Labea, aurretik 250º tan berotu. Bero dagoela, masa 2-3 minutuz labetu gogortu dadin.
* Oinarria hozten utzi (izoztu beste aldi baterako bada).
* Tomate a zartagi batean, su ertainean, erdira egin arte egosi. Erdira egin denean, kontu haundiz, oinarriaren gainean zabaldu. Honen gainean, eskuz hautsitako mozzarela bola bat, urdai azpiko 40 gr inguru eta txanpinoi xerratu pare bat. 180ºtan laberatu 8-10 minutuz.
* Labetik ateratakoan albaka hosto eskukada eta oliba olio txorrotatxo batekin amaitu.

## Erreferentziak

* ↑ http://pagotxa.eus/errezeta/urdaiazpiko-pizza/
# Euskal Herriko bidaia-gida/Ibilbideak/Aribeko zubi esekiaren bidexka

Bidexka hau Irati ibaiaren bazterretik doa Aezkoan barrena.

## Ibilbidea

Hasieran zementuzko pista bat hartu behar da, bainuetxe zaharrerantz eramanen gaituena. Pista hori N-140 errepidean (Garaioara bidean) dagoen zubiaren azpitik igarotzen da; metro gutxira, lurrezko-xendra bihurtzen da eta natura betean barneratuko gaitu.
Ibilbide osoan Irati ibaia izanen dugu lagun eta zubi esekirainoeramanen gaitu. Bidexkan barrena goazela larreak ikusiko ditugu: aziendak negua igarotzeko beharko duen bazka hazten da haietan. Irati ibai bazterreko zuhaitzen azpian itzalpean joanen gara bide osoan zehar eta, tarte batzuetan ibai ertzeko landaredia eskasa denez, uretara hurbiltzen ahalko gara tokiaren ederraz gozatzeko eta argazkiren bat egiteko.
Pistan barrena segituko dugu harik eta ezkerraldean etxe partikular bat ikusi arte: eskuinean, ibaiaren parean, Aribeko bainuetxe zaharra agertuko zaigu.
Etxe partikularretik ateratzen den bidexka hartuko dugu gero eta eskuinaldera joko dugu bainuetxea atzealdetik inguratuz eta, horrela, bidexkan aurrera eginez, basoan barneratuko gara, zutoin batera iritsi arte. Inklusaldeko norabidea hartuko dugu gero eta zubi esekira iritsiko gara. Zubia 2014an birmoldatu zen eta hura gurutzatuz gero Ariztokiko edo Arrigorriko begiratokiraino igotzen ahalko gara hango ikuspegiez gozatzeko; ibilbide zirkularra osorik egiteko, ordea, zutoineraino itzuliko gara Aribera, meatzetara eta milaka urteko haritzera bidean.
100 bat metrora, bidegurutzera iritsiko gara eta handik Larrabeitira (burdina-meatzeen lekura) eta Aribera (1,1 km, 20 minutu) joko dugu. Bidexkan gora joanen gara beste orientazio-zutoin bat aurkitu arte. Oraingoan ezkerretara jiratuko dugu, Ariberantz (km bat). Pistan behera joanen gara eta, 60 bat metrora, azken bidegurutzera helduko gara: herrira joateko hartu beharreko bidea ikusiko dugu bertan eta handik 15 bat minutu beharko ditugu herrira iristeko, ibilbideari buruzko panelera, hain zuzen, hasierako pistatik metro gutxira.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/8423/Sendero-Puente-colgante-de-Aribe.htm
# Sukaldaritza liburua/Errezetak/Legatz kokotxak arrautzaztatuak

LEGATZ KOKOTXA ARRAUTZAZTATU ETA FRIJITUAK
MAHAIKIDEAK: 4

## OSAGAIAK

* Oliba olioa: 200 ml., frijitzeko.
* Baratxuria: 2 zuritu.
* Legatz kokotxa: 800 g. ondo garbituak.
* Gatza.
* Irina eta arrautza: Arrautzaztatzeko.

## PRESTAKETA

* Zartagin batean olioa baratxuriarekin su ertainean jarri.
* Baratxuriak kolorea hartutakoan erretiratu.
* Gatzatu legatz kokotxak eta utzi bere horretan 5 minutu.
* Pasa legatz kokotxak irinetik lehenik eta arrautza irabiatutatik ondoren.
* Zartaginean su ertainean bi aldetatik frijitu.
* Gehiegi egin gabe erretilu batera atera

## AHOLKUAK

* Kontuz ibili bai baratxuria eta bai arraina frijitzerakoan tenperaturarekin, baratxuriak kolore gehiegi hartzen badu, zapore txarra hartzen bai du eta arraina berriz azkar lehortzen bai da.
# Sukaldaritza liburua/Errezetak/Legatza barazkiekin, papillote erara

Errezeta-liburuaren parte.

## Osagaiak

4 LAGUNENTZAT
* Legatza, 400 g garbi.
* Azenario 1.
* Porru 1.
* Kuia txiki 1.
* 12 cherry tomate .
* Oliba olio a.
* Gatza.
* Laberako paper berezia.

## Pausoak
### 1.

Errezeta hau prestatzeko == Osagaiak == ez dira betiko moduan kozinatzen. Beraz, lehenik, garbitu barazki guztiak, eta juliana fin batean moztuko ditugu, banan-banan.

### 2.

Legatz puska bakoitza beste bi edo hiru zati txikiagotan moztu.

### 3.

Cherry tomate ak ere erditik moztu.

### 4.

Laberako paper berezia hartu, eta puska handitan moztu. Lau pertsonarentzat, kalkulatu bakoitzarentzako paper puska handi bat izango dela. Pertsona bakoitzarentzako paperaren erdian, lehenik, ipini barazkiak, azpialdean banaturik eta guztiak gordinik.

### 5.

Gatz pitin bat bota, eta jarri cherry tomate ak barazkien gainean, ilaran.

### 6.

Ondoren, legatz puskei gatza bota, eta tomate en gainean jarri.

### 7.

Oliba olio zorrotada fin batez busti osagai guztiak, eta, osagaien gainetik papera tolestuz, gozoki estalkien itxura eman paketetxoei.

### 8.

Oso garrantzitsua da, paper paketetxoak hermetikoak balira bezala itxita egotea. Horrela, egosketako lurrun guztia barruan geldituko da, eta horrek zapore indar handia emango dio.

### 9.

Labea aurrez berotzen jarri, 180 gradutan, eta, bero dagoenean, labean sartu. Hamar bat minutuz bertan edukitzearekin nahikoa izango da.

### 10.

Denbora pasatu ostean, atera, eta zerbitzatzeko prest izango dira.

### 11.

Ondoren, ipini platerean. Guraizeak erabiliz, moztu goiko aldeko papera; horrela, osagaiak bistan izango ditugu, jateko prest.

## Erreferentziak

* ↑ Iker Markinez. Berria: https://www.berria.eus/paperekoa/2122/037/001/2017-11-18/legatza_barazkiekin_papillote_erara.htm
# Sukaldaritza liburua/Errezetak/Legatz kokotea labean
## LEGATZ KOKOTEA LABEAN

MAHAIKIDEAK: 2

## Osagaiak

* Legatz kokotea: 800 g ingurukoa garbiturik.
* Gatza.
* Oliba olio birjina: 75 ml.
* Baratxuria: 3 xerratu.
* Pipermin lehorra : Xerra 1.
* Ozpina: zurrusta motz 1.
* Perrexila: Sorta txiki 1 xehatua.

## Prestaketa

* Labea 200Cºtara piztu.
* Lehenik kokotea ondo garbitu, zakatzak, begiak, hortzak eta azal beltz guztia kenduta.
* Gatzatu eta olioetan igurtzi ondoren laberako erretilu batean jarri eta 15 minutu inguru labean erre.
* Labetik atera bezain pronto, bizkar-hezur nagusia kendu, ozpina eta perrexila gainetik zabaldu.
* Olioa, baratxuria eta pipermin xerrarekin olio errea egin eta kokoteari gainetik bota.
* Labeko erretiluaren azpialdeko salda zartaginean bildu sutatik kanpo ongi bateratu eta kokoteari berriro gainetik bota.

## Aholkuak

* Patata sueztitua edo patata panadera izaten dira hornigai ohikoenak.
* Arraina ez da gehiegi egin behar; labetik gutxi egina atera eta olio erre beroa gainera botata amaitu behar da.
# Sukaldaritza liburua/Errezetak/Legatz xerrak plantxan, barazki eta baratxuri freskoekin

Errezeta-liburuaren parte. Legatz xerrak plantxan, barazki eta baratxuri freskoekin

## Pausoak

1. Lehenik, baratxuri ak garbitu, eta lapiko batean olioz estali. Sutan ipini, ahalik eta su motelenean, 20 bat minutuz, erabat goxatzeko.
2. Lekak garbitu, eta juliana moduan moztu; 15 minutuz uretan irakiten eduki, eta gatza gehitu.
3. Gero, ur hotzetik pasa, egosi puntua mantendu dezaten. Zartagin batean olio zorrotada bat ipini, eta tipulin ak bertara gehitu, julianan txikituta. Gatz pixka bat bota.
4. Su bizian hamar bat minutuz eduki ondoren, ziazerba sorta gehitu, pare bat minutuz mantendu, baita egosiak ditugun lekak ere. Sua itzali eta gorde.
5. Plantxa bat edo zartagin bat berotzen jarri, eta bertan legatz xerrak bost minutuz alde bakoitzetik pasa. Kontuan eduki xerren lodieraren arabera denbora gehixeago beharko dutela.
6. Legatza atera ondoren, sua itzalirik baratxuri freskoak ipini zartaginean edo plantzan, arrainaren zaporea har dezaten.
7. Azkenik, barazkiak erretilu baten erdian kokatu, eta gainean legatz xerrak jarri, eta bi ertzetan baratxuri fresko konfitatuak.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Legatza otarrainxka saldarekin eta txirlekin

Errezeta-liburuaren parte. Legatza otarrainxka saldarekin eta txirlekin

## Osagaiak

4 pertsonarentzako osagaiak:
* 16 otarrainxka.
* 400 g txirla.
* 1,2 kilo inguruko legatza.
* 2 ale baratxuri .
* Perrexil .
* Koilarakada bat irin.
* Gatza.
* Oliba olio birjina.

## Pausoak

Hasteko, otarrainxken buruak eta azalak kendu. Otarrainxkak erditik moztu, eta gorde.
Buruak eta arrainaren hezurrak lapiko txiki batean ipini, urez estali, eta, 30 bat minutuz irakinarazi ondoren, irabiatu, eta gerorako gordeko dugu. Horrela, otarrainxka salda lortuko dugu.
Zartagin zabal batean baratxuri txikituak ipini, olio txorrotada on batekin, eta su motelean jarriko dugu. Baratxuri ak dantzan hastean, eta, gorritu aurretik, noski, irina gehitu eta ongi nahastu.
Ondoren, bota kazokada bat otarrainxka salda, eta, irakiten hastean, ipini legatz xerrak, azala gorantz dutela, eta gatzatu. Su motelean hiru bat minutuan eduki, eta kontu handiz eman buelta xerrei.
Jarraian, txirlak gehitu, baita otarrainxkak ere, eta, guztia beste lau bat minutuz irakiten eduki ondoren, perrexil xehetua nahastu, eta zerbitzatzeko prest edukiko dugu, bai banakako plateretan eta bai buztinezko kazola eder batean ere.
Osagai guztiak eskura edukiz gero oso azkar egiten den plater bat da, eta datozen egunetarako berezia.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/18
# Sukaldaritza liburua/Errezetak/Legatza plantxan

LEGATZA PLANTXAN
MAHAIKIDEAK: 4

## OSAGAIAK

* Legatza: Gorenetik ateratako 200 g.-ko 4 zati.
* Gatza.
* Oliba olio birjina: 100 ml.
* Baratxuria: 2 xerratu edo xehatu.
* Ozpina: Zurrusta motz 1.
* Perrexila: Sorta txiki 1 xehatu.

## PRESTAKETA

* Piztu plantxa eta ongi berotu.
* Erretilu batean zabaldu arraina, eta gatzatu.
* Igurtzi olioarekin eta plantxaren gainean jarri.
* Bi aldetatik kolorea eman eta gutxitu plantxaren berotasuna.
* Arraia guztiz egin aurretik erretilu batera atera.
* Gehitu gainetik ozpina eta perrexila.
* Jarri sutan zartagin bat olioarekin, bero dagoenean gehitu baratxuria, honek kolorea hartutakoan arraiaren gainetik zabaldu.
* Erretilu azpiko saltsa bildu eta berriro arrainaren gainetik bota.
* Zerbitzatu maionesa saltsa eta patata sueztitua edo patata panadera batzuekin.

## AHOLKUAK

* Kontu izan arraina gehiegi egin gabe.
# Sukaldaritza liburua/Errezetak/Laranja sorbetea

LARANJA SORBETEA

## OSAGAIAK

* Ura: 500 ml.
* Azukrea: 350 g.
* Laranja zukua: 1 l. iragazia.
* Laranja azala: 1 birrindua eta zati zuririk gabe.
* Limoi zukua : 1 iragazia.

## PRESTAKETA

* Jarri ura eta azukrea elkarrekin egosten, 10 minutu inguru, 100ºC edo 22-24ºBé gradua lortu arte. Begiratu Almibar puntuak. Utzi hozten.
* Gehitu laranja azal birrindua, laranja zukua eta limoi zukua. Nahastu dena ongi.
* Sartu likido hau sorbetea edo izozkia egiteko gailuan eta utzi izozten.
* Nahi dugun dentsitatea lortutakoan, ontzi batera atera eta izozkailuan gorde.

## AHOLKUAK

* Laranja zukua gehitutakoan, agian azukre edo zuku gehiago gehitu behar zaio 18-20ºBé dentsitatea zuzentzeko.
* Izozkia edo sorbetea egiteko gailuak erosteko garaian, marka batzuek bi gailuak bereizi egiten dituzte; hala ere, oso antzekoak dira eta biek balio dute bata zein bestea egiteko.
* Laranjarekin egin beharrean, mandarinarekin ere egitea izango dugu.
# Sukaldaritza liburua/Errezetak/Legatz arrautzaztatua

LEGATZ ARRAUTZAZTATU ETA FRIJITUA
MAHAIKIDEAK: 4

## OSAGAIAK

* Oliba olioa: Frijitzeko.
* Baratxuria: 4 zuritu eta zanpatu.
* Legatza: 800 g., 8 zatietan.
* Gatza.
* Irina: Irineztatzeko..
* Arrautza: Arrautzaztatzeko.

## PRESTAKETA

* Zartagin batean olioa baratxuriarekin su ertainean jarri.
* Baratxuriak kolorea hartutakoan erretiratu.
* Gatzatu legatz xerrak eta utzi bere horretan 5 minutu.
* Pasa legatz xerrak irinetik lehenik eta arrautza irabiatutatik ondoren.
* Zartaginean su ertainean bi aldetatik frijitu.
* Gehiegi egin gabe erretilu batera atera.

## AHOLKUAK

* Kontuz ibili bai baratxuria eta bai arraina frijitzerakoan tenperaturarekin, baratxuriak kolore gehiegi hartzen badu, zapore txarra hartzen bai du eta arraina berriz azkar lehortzen bai da.
# Sukaldaritza liburua/Errezetak/Legatz betea
## OSAGAIAK

* Legatza: 800 g., 16 xerra finetan.
* Gatza.
* Ganbak baratxuritan: 120 g.
* Irina eta Arrautza: Arrautzeztatzeko.
* Ekilore olioa edo oliba olioa: 200 ml.
* Itsaski saltsa edo ilar saltsa: 300 ml.

## PRESTAKETA

* Legatz xerrak gazitu ondoren erretilu batean zabaldu.
* Koilara baten laguntzaz ganbak 8 legatz xerra erdiren gainean banatu eta soberan ditugun xerrekin estali.
* Irin eta arrautzetan pasatu eta zartagin batean su ertainean frijitu.
* Paper xurgatzailea duen erretilu batera atera.
* Saltsa amerikarra, saltsa berdea edo ilar saltsa ongi doakio hornigai moduan.

## AHOLKUAK

* Arraina frijitzeko garaian kontu handia eduki behar da ongi egiteko. Su bizian frijitzen badugu, posible da barrutik gutxi egina geratzea; kasu horretan, labean minutu batzuetan sartu beharko dugu.
* Plateraren azpialdean amerikar saltsa, ilar saltsa edo saltsa berdea jar genezake.
# Sukaldaritza liburua/Errezetak/Legatza kokotea

LEGATZ KOKOTEA LABEAN
MAHAIKIDEAK: 2

## OSAGAIAK

* Legatz kokotea: 800 g. ingurukoa eta garbitua.
* Gatza.
* Oliba olio birjina: 100 ml.
* Baratxuria: 3 xerratu.
* Pipermin lehorra : Xerra 1.
* Ozpina: Zurrusta motz 1.
* Perrexil: Sorta txiki 1 xehatu.

## PRESTAKETA

* Labea 220Cºtara piztu.
* Lehenik kokotea ondo garbitu, zakatzak, begiak, hortzak eta azal beltz guztia kenduta.
* Gatzatu eta olioetan igurtzi ondoren laberako erretilu batean jarri eta 15 minutu inguru labean erre.
* Labetik atera bezain pronto, bizkar-hezur nagusia kendu, ozpina eta perrexila gainetik bota.
* Olioa, baratxuria eta pipermin xerrarekin olio errea egin eta kokoteari gainetik bota.
* Labeko erretiluaren azpialdeko salda zartaginean bildu sutatik kanpo ongi bateratu eta kokoteari berriro gainetik bota.

## AHOLKUAK

* Normalean kokotea, patata egosi edo patata panaderekin zerbitzatzen da.
* Arraina ez da gehiegi egin behar; labetik gutxi egina atera eta olio erre beroa gainera botata amaitu behar da.
# Sukaldaritza liburua/Errezetak/Kokoaren budina

KOKOAREN BUDINA
MAHAIKIDEAK: 6

## OSAGAIAK

* Esne pasteurizatua: 1.l.
* Koko birrindua: 60.g.
* Arrautzak: 8.
* Azukrea: 100-200 g. artean aukeran.
* Bezperako ogia : Barra 1/4, zati txikietan.
* Azukrea eta gurina: Moldea estaltzeko.

## PRESTAKETA

* Epeldu esnea eta gehitu koko birrindua: utzi bere horretan ordubetean.
* Beste alde batetik, pertz batean arrautzak azukrearekin irabiatu ondoren gehitu kokoa duen esnea eta ogi birrindua, hau ere utzi bere horretan ogiak esne guztia ongi xurgatu arte.
* Estali budin moldeak gurin eta azukrearekin edo karamelu gorri batekin.
* Budin moldea bete esne, arrautza, azukre, koko eta ogiarekin egindako kremarekin.
* Maria bainuan 170ºC-tara 45 minutuz egosi. Egina dagoen jakiteko puntazorrotza sartu eta garbia atera beharko du.
* Labetik atera eta ongi hozten utzi, puntazorrotza alboetatik pasa eta desmoldatu.

## AHOLKUAK

* Inglaterrako krema, Chantilly krema edo fruituak erabili daitezke edertzeko.
* Esnea oinarri duten azkenburukoetan, pasteurizatuekin UHT edo esterilizatuekin baino zapore hobea izango du.
* Budina egosi aurretik, aluminiozko paperarekin estal daiteke.
# Sukaldaritza liburua/Errezetak/Krema kataluniarra

KREMA KATALUNIARRA
MAHAIKIDEAK: 6

## OSAGAIAK

* Esne pasteurizatua : 1 l.
* Limoi azala: 1 zuririk gabe.
* Kanela zotza: 1/2.
* Gorringoa: 8.
* Azukrea: 150 g.
* Arto irin findua: 30 g.
* Azukrea: 100 g. gainetik erretzeko.

## PRESTAKETA

* Irakin 5 minutuz, 900 ml. esne limoi azalarekin eta bainila edo kanelarekin. Utzi bere horretan hozten eta iragazi.
* Gorde dugun 100 ml. esne hotzetan disolbatu arto irin findua.
* Pertz batean irabiatu arrautzak azukrearekin, eta nahastu arto irinarekin prestatu dugun esnea.
* Kanela eta limoarekin egindako esne infusioa irakiten jarri, eta gehitzen joan pertzean prestatutako nahasketa hagatxoarekin mugitzen dugun bitartean.
* Irakiten hasi orduko, itzali sua eta segi mugitzen epeldu arte.
* Ontzietara atera eta utzi hozten.
* Hotza dagoenean, azukrea gainetik zabaldu eta pala bero batekin azukrea erre.

## AHOLKUAK

* Su baxuan egostea komeni da gorringoak ez daitezen mamitu eta itsatsi kazolan.
* Bestalde, dena gorringoa jarri ordez, gorringoa eta arrautza osoa nahastu daitezke, plater ekonomikoagoa ateratzeko.
# Sukaldaritza liburua/Errezetak/Kremaz beteriko krepeak

Errezeta-liburuaren parte. Kremaz beteriko krepeak

## Osagaiak

Kremarentzako osagaiak :
* 8 arrautza .
* 225 gramo azukre.
* 100 gramo irin.
* Litro bat baserriko esne.
* Banilla-makila zatitxo bat.
Krepeak egiteko osagaiak:
* 6 arrautza .
* 200 gramo irin.
* 75 gramo gurin.
* 50 gramo azukre.
* Litro erdi esne.

## Pausoak

Krema prestatzen hasiko gara lehenik. Lapiko batean esnea berotzen jarri, banilla makilatxoarekin batera, eta bitartean, arrautzen gorringoak ontzi batean jarri. Azukrea ontzira nahasi, eta bost minutuz etengabe irabiatu.
Ondoren, irina gehitu, eta kontu handiz nahasi. Berotutako esnearen erdia ontzira bota, eta ondo nahastu. Lapikoan gelditu zaigun esnea irakin artean berotu, eta banilla makilatxoa kendu; ondoren, ontzian duguna lapikora irauli. Bost minutuz irakiten eduki, etengabe nahastuz, eta gero, hozten utzi.
Krepeak egiteko, ontzi batean ondorengo osagai hauek nahastuko ditugu: arrautza k osorik, 50 gramo azukre eta 200 gramo irin; dena ongi irabiatu. Gero, esnea gehitu, eta nahasi. Zartagin ertain batera 75 gramo gurin bota, eta urtzean, aurreko ontzira nahasi.
Ondoren, zartagin bera berotzen jarri, eta beroa dagoenean, bertara kazokada bat krepe masa bota; zartagia alde batetik bestera suabe mugituz, masa zartagin guztira zabaldu. Segundo gutxi batzuen ostean, buelta eman, eta segidan, plater batera atera. Gainontzeko masarekin gauza bera egin.
Orain, krepe guztiak krema koilarakada batez bete, eta erditik moztu. Labeko erretiluan jarri, eta labean pare bat minutuz berotu ondoren, mahaira zerbitzatu. Nahi baduzue, karamelu saltsa batez busti, eta ukitu gozoagoa lortuko duzue.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/13
# Sukaldaritza liburua/Errezetak/Kinoa barazkiekin

KINOA BARAZKIEKIN
MAHAIKIDEAK: 4.

## OSAGAIAK

* Oliba olio birjina: 100 ml.
* Azenario ederra: 2 dadotan.
* Porruaren berdea: 1 dadotan.
* Kinoa: 250 g.
* Ura edo barazki salda: 650 ml.
* Tamaria edo shoyu saltsa: 125 ml.

## PRESTAKETA

* Kinoa ur hotzetan garbitu.
* Kazola batean olio erdia, porrua eta azenarioa sutan jarriko ditugu.
* Barazkiak kolorea hartzen hasitakoan, kinoa lehenik eta ura ondoren gehitu. 20 minutuz irakingo dugu. Sutatik erretiratu.
* Tenperatura pittin bat jaitsi denean, geratzen zaigun oliba olioa eta tamari saltsa gehitu. Dena nahasi.

## AHOLKUAK

* Gogoratu zerealak egosteko garaian, ikidoarekin gatzatzen.
# Sukaldaritza liburua/Errezetak/Kokotxak leka eta tomate konpotarekin

Errezeta-liburuaren parte.

## Osagaiak

4 LAGUNENTZAT
* 800 g bakailo kokots.
* 200 g leka
* 3 tomate heldu
* 4 baratxuri ale
* Oliba olio a
* Gatza
* Pipermina

## Pausoak

1 Lehenik, bakailo kokotxak pilpilean prestatuko ditugu. Lapiko zabal batean, Oliba olio zorrotada bat bota, lapikoaren azalera osoa ondo estaliz. Baratxuri aleak txiki-txiki xehetu, eta lapikora bota.
Lapikoa su motelean jarri, eta baratxuri a bota. Kokotxak gatzatu, eta, baratxuri a dantzan hastean, kokotxak banan-bana lapikoan jarri, azala gora begira dutela.
2 Sua ahalik eta motelena jarri, eta lau bat minutuz kokotxak erregosi, ondoren, lapikoa sutik kendu. Lapikoa mugitzen hasi aurretik, 15 bat minutuz atsedenean utzi behar dugu. Atseden hori olioa bere tenparatura egokienera iritsi dadin beharrezkoa da. Tenperatura horrek kokotxak barruan duten jelatina askatzea laguntzen du, eta jelatina horrek erraztuko digu pil-pil on bat lortzen. Beraz, denbora hori pasatu ostean, lapikoaren bi kirtenak heldu eta poliki -poliki lapikoa mugimentu borobilak eginez mugituko dugu.
3 Lekak prestatzeko, juliana moduan moztu, eta lapiko batean ura irakiten ipini, eta irakiten hastean, tomate a bertan sartu, minutu batez; jarraian, ur hotzetik pasatu. Lapiko berean lekak egosiko ditugu, 15 bat minutuz, gatz pitin batekin.
4 Tomate ari azala eta haziak kenduko dizkiogu. Ondoren, puxka txikietan moztu. Zartagin batean, Oliba olio zorrotada eta bi baratxuri ale xehetuak jarri. Dantzan hastean, tomate a gehitu baita gatz pitin bat ere. Hogei minutuz su motelean eduki, konpota bat lortu arte.
5 Bukatzeko, kokotxak berotu, eta leka eta tomate saltsarekin batera, platerean txukun jartzea besterik ez zaigu geratzen.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/4
# Sukaldaritza liburua/Errezetak/Kontsome gelatina

KONTSOME GELATINA

## OSAGAIAK

* Gelatina orria: (arrain isatsa) 10-15 g.
* Kontsomea edo edozein salda garden: 500 ml., oso gardena.

## PRESTAKETA

* Gelatina orriak ur hotzetan beratu 5 minutu.
* Jarri kontsomeko 100 ml. su baxuan; 50 ºC iritsitakoan murgildu bertan arrain isatsa eta hagatxo batekin kontu handiz eragin.
* Gelatina urtzen denean gehitu gainerako kontsomea.
* Hozten utzi guk nahi dugun katilu edo plateretan.

## OHARRAK

* Jeneralean, gelatina hau edertzeko erabiltzen da, prestaketa ugariri kanpotik jartzeko ( terrinak..) edo bestela bere barruan bestelako osagaiak murgiltzeko.
# Sukaldaritza liburua/Errezetak/Krema frijitua

KREMA FRIJITUA
MAHAIKIDEAK: 20 krema inguru.

## OSAGAIAK

* Ekilore olioa: 10 ml.
* Esnea: Litro 1.
* Kanela: Zotza 1/2.
* Arto irin findua: 125 g.
* Gorringoa: 3.
* Arrautza: 3.
* Azukrea: 100 g. eta 200 g. artean gustuen arabera.
* Gurina: 10 g erretilua margotzeko.
* Irina eta arrautza: Arrautzaztatzeko.
* Ekilore olioa: 300 ml., krema frijitzeko.
* Kanela hautsa eta azukrea: Bakoitzaren gustura, kremei gainetik botatzeko.

## PRESTAKETA

* Kremaren orea aterako dugun erretilua olioz margotuko dugu.
* 8 ml. esne, kanelarekin 5 minutuz egosi bere lurrina har dezan eta epeltzen utzi ondoren iragazi.
* Beste ontzi batean, arto irin findua, aparte dugun esne hotzetan disolbatu.
* Pertz batean arrautzak gorringoak eta azukrea irabiatu eta honi, irin disolbatua gehitu.
* Kanela lurrina duen esnea irakiten jarri eta arrautzarekin prestatu dugun orea poliki poliki gehitzen joango gara, hagatxoarekin nahasten dugun bitartean.
* Krema irakiten hasitakoan eta eragiteari utzi gabe 5 minutuz egosiko dugu. Aldez aurretik margotu dugun erretilura aterako dugu, 1,5 cm-ko loditasuna emanez. Gainetik gurinarekin margotu.
* Ore hau ondo hozturik dugunean, 5x5 cm.-tako karratuak moztu, irin eta arrautzetan pasa eta frijitu.
* Zartaginetik paper xurgatzailea duen erretilu batera atera, eta hoztu aurretik azukre eta kanela hautsa nahasia gainetik botako diogu.

## Aholkuak

* Normalean jende gehienak errezeta honi esne frijitua deitzen dio, esne frijitu eta krema frijituaren artean bereizi egin behar da, desberdintasuna da batean oreak arrautza duela, eta besteak ez.